cyanic-selkie/wikianc huggingface dataset:
ভাটি অঞ্চল
বয়োজ্যেষ্ঠদের মুখে আমাদের না-দেখা অতীতের গল্প শুনি। কেমন করে একেকটা গান জন্ম নেয় সে গল্পও শুনি। ভাটির মানুষের জীবন বড় অদ্ভুত। বৈশাখের শেষ সময়ে কিংবা জ্যৈষ্ঠ মাসের শুরুতে পানি এসে ডুবিয়ে দেয় পুরো ভাটি অঞ্চল। আষাঢ় ও শ্রাবণের অবিশ্রান্ত বর্ষণে মাঠ-ঘাট ভেসে যায়। বাড়ির উঠোনজুড়ে জল থিকথিকে কাদায় ভরে ওঠে। কিছুদিনের মধ্যে সেই বর্ষণ থেমে গেলে মানুষ মেতে ওঠে নানান আনন্দ-আয়োজনে। জাতপাত, বৈষম্য আর ভেদাভেদ ভুলে সেই আনন্দযজ্ঞে গা ভাসান ভাটির সকল মানুষ।
হেমন্তে যে-বছর ফসল ভালো জন্মায়, সে বছর খুব ঘটা করে উৎসব হয়। বাড়িতে বাড়িতে চলে বিয়ের আয়োজন। সে আয়োজনে নেচে-গেয়ে নারীরা মুখরিত করে তোলে পুরো গ্রাম। ধামাইলগানের সুরের ঢেউ হাওরের লিলুয়া বাতাসে যেন আচড়ে পড়ে। প্রখ্যাত লোকগীতিকার রাধারমণ, প্রতাপরঞ্জন তালুকদারদের লেখা কত কত ধামাইলগান ফেরি করে বেড়ান গ্রামীণ নারীরা। এক গ্রামের ডাকসাইটে শিল্পীর ডাক পড়ে আরেক গ্রামে। গানের প্রতি নিখাদ ভালোবাসার এ বড় অদ্ভুত সম্মিলন।
কিয়াউকফিউ বিশেষ অর্থনৈতিক অঞ্চল
কিয়াউকফিউ বিশেষ অর্থনৈতিক অঞ্চল (Kyaukphyu Special Economic Zone; ကျောက်ဖြူအထူးစီးပွားရေးဇုန်) দক্ষিণ-পূর্ব এশিয়ার রাষ্ট্র মিয়ানমারের পশ্চিমভাবে অবস্থিত ১৬০০ হেক্টর আয়তনের একটি বিশেষ অর্থনৈতিক অঞ্চল, যেটিকে দেশটির রাখাইন রাজ্যের রামরি দ্বীপের কিয়াউকফিউ শহরে গড়ে তোলা হচ্ছে। ২০১৩ সালের সেপ্টেম্বর মাসে অঞ্চলটির কথা প্রথম ঘোষণা করা হয়। নির্মাণ প্রকল্পটি প্রথমে চীন ও মিয়ানমার সরকারের যৌথ উদ্যোগ হিসেবে যাত্রা শুরু করলেও বর্তমানে এটিকে বেসরকারী নির্মাতাদের কাছে প্রদান করা হয়েছে। কিয়াউকফিউ বিশেষ অর্থনৈতিক অঞ্চলটি বঙ্গোপসাগরের শোয়ে গ্যাসক্ষেত্রের সাথে সংযুক্ত থাকবে। খনিজ তেল ও গ্যাস টার্মিনালটি চীনের জাতীয় পেট্রোলিয়াম কর্পোরেশনের অর্থায়নে নির্মাণ করা হয়। সংস্থাটি প্রাকৃতিক গ্যাস ও খনিজ তেলের জন্য দুইটি নলপথ (পাইপলাইন) নির্মাণ করে।
মিয়ানমারের সংবাদপত্রে প্রকাশিত প্রতিবেদন অনুযায়ী ২০১৪ সালের ২৬শে মে মিয়ানমারের রাজধানী নেপিডো-তে এ বিষয়ে একটি কনসোর্টিয়াম চুক্তি স্বাক্ষর করে।
বীজগণিতীয় ভগ্নাংশ
আমরা দৈনন্দিন জীবনে একটি সম্পূর্ণ জিনিসের সাথে এর অংশও ব্যবহার করি। এই বিভিন্ন অংশ এক-একটি ভগ্নাংশ; যার প্রকৃত অর্থ– ‘ভাঙা অংশ’। বীজগণিতীয় ভগ্নাংশ অনেকটাই পাটিগণিতীয় ভগ্নাংশের মতো (লব এবং হর দ্বারা গঠিত কিন্তু বীজগণিতীয় চলক দ্বারা প্রকাশিত)।
বীজগণিতীয় ভগ্নাংশ কাকে বলে
যদি m ও n দুইটি বীজগণিতীয় রাশি হয়, তবে একটি বীজগণিতীয় ভগ্নাংশ, যেখানে । এখানে  ভগ্নাংশটির m কে লব (যা ভগ্নাংশের উপরে থাকে) এবং n কে হর (যা ভগ্নাংশের নিচে থাকে) বলা হয়।
উদাহরণস্বরূপ, ,, , , , , , ,  ইত্যাদি বীজগণিতীয় ভগ্নাংশ।
সাধারণ ভগ্নাংশ
সাধারণ ভগ্নাংশ তিন প্রকার, যথা–
অপ্রকৃত ভগ্নাংশ
একটি সাধারণ ভগ্নাংশ। এই ভগ্নাংশের লব 8, হর 5 থেকে বড়। এটি একটি অপ্রকৃত ভগ্নাংশ। ! উদাহরণ ! এখানে,
মিশ্র ভগ্নাংশ
সংখ্যাটিতে একটি পূর্ণ অংশ এবং অপর অংশটি প্রকৃত ভগ্নাংশে আছে। (বা ) একটি মিশ্র ভগ্নাংশ।
বীজগণিতের সাধারণ নিয়মসূমহ
,, , , এবং  হলে, a, b, c, x, y এবং z এর যেকোনো মানের জন্য—
নিয়ম ৫
ব্যাখ্যা :
নিয়ম ৬
ব্যাখ্যা :
নিয়ম ৮
ব্যাখ্যা :
নিয়ম ১০
ব্যাখ্যা : ! উদাহরণ ! উদাহরণ ২ ! ০১. ! ০২.
নিয়ম ১১
ব্যাখ্যা :
নিয়ম ১২
! চিহ্ন ! চিহ্ন ! ফলাফল ! উদাহরণ ! ব্যাখ্যা ব্যাখ্যা :
নিয়ম ১৩
! চিহ্ন ! চিহ্ন ! ফলাফল ! উদাহরণ ! ব্যাখ্যা
নিয়ম ১৪
ব্যাখ্যা :
নিয়ম ১৬
ব্যাখ্যা :
নিয়ম ১৭
ব্যাখ্যা :
ইশক
ইশক (অনুবাদ: প্রেম) হল ২০১৩ সালের ২৬ জুলাই মুক্তিপ্রাপ্ত একটি ভারতীয় হিন্দি রোম্যান্টিক চলচ্চিত্র। ছবিটি পরিচালনা করেন মনীশ তিওয়ারি এবং প্রযোজনা করেন ধবল গদা ও শৈলেশ আর. সিং। ছবির কাহিনি ও চিত্রনাট্য রচনা করেন পদ্মজা ঠাকোর-তিওয়ারি, মনীশ তিওয়ারি ও পবন সোনি। ছবিটিতে প্রধান ভূমিকায় অভিনয় করেন প্রতীক বব্বর, রাজেশ্বরী সচদেব, রবি কিষন ও মকরন্দ দেশপাণ্ডে। বক্সঅফিসইন্ডিয়া.কম-এর মতে, ছবিটি বক্স অফিসে ছিল একটি ডিসাস্টার। ছবির উপজীব্য জমির উপর নিয়ন্ত্রণ দখলের জন্য বারাণসীর জমি মাফিয়া কাশ্যপ ও মিশ্র পরিবারের মধ্যে রক্তক্ষয়ী প্রতিযোগিতার গল্প।
কাহিনি-সারাংশ
এই ছবিটি উইলিয়াম শেকসপিয়রের রোমিও অ্যান্ড জুলিয়েট নাটকের ভারতীয় রূপান্তর। ছবির প্রেক্ষাপট বারাণসী ও পার্শ্ববর্তী অঞ্চল। অঞ্চলটি শহুরে অভিজাতদের নিয়ন্ত্রণে জমি মাফিয়াদের মধ্যে হিংসাত্মক ঘটনা এবং সমানভাবে হিংস্র নকশাল বাহিনীর পালটা হিংসাত্মক ঘটনার সাক্ষী। জমি মাফিয়াদের নিয়ন্ত্রণ করে বারাণসীর দুই প্রভাবশালী পরিবার – কাশ্যপ ও মিশ্র। তাদের মধ্যে ভয়ংকর প্রতিযোগিতা। কাশ্যপ পরিবারের কর্তা বিশ্বনারায়ণ কাশ্যপের প্রথম পক্ষের স্ত্রীর এক অষ্টাদশী কন্যা আছে। তার নাম বাচ্চি। অন্যদিকে মিশ্র পরিবারের কর্তা মনোহর মিশ্রের ছেলে রাহুল এক সুদর্শন কিশোর। পারিবারিক প্রেক্ষাপটের পরিপ্রেক্ষিতে তারও আগ্রহ শুধু মেয়েমানুষ ও বন্দুক। দুই পরিবারের মধ্যে সংঘাত চরম আকার ধারণ করলে সব কিছু পালটে যায়। ভোগসুখে মত্ত রাহুল এবং ভাবপ্রবণ অথচ দৃঢ়চেতা বাচ্চি পরিণতর চিন্তা না করেই পরস্পরের প্রেমে পড়ে।
কলাকুশলী
*সন্দীপ বসু – মনোহর মিশ্র, রাহুলের বাবা (মন্টেগু)
বাজারজাতকরণ
অমিতা কা অমিত নামে একটি টেলিভিশন ধারাবাহিকে ছবিটি প্রচার করা হয়। মুম্বই শহরের প্রধান শপিং মলগুলিতে বেনারসি পানের মাধ্যমে প্রযোজকেরা ছবিটির প্রচার চালান।
সাউন্ডট্র্যাক
শচীন-জিগর ছবির গানগুলিতে সুরারোপ করেন এবং নেপথ্য সংগীত রচনা করেন প্রশান্ত পিল্লাই।
সমালোচকদের প্রতিক্রিয়া
ছবিটি সম্পর্কে সমালোচকেরা মূলত নেতিবাচক প্রতিক্রিয়াই ব্যক্ত করেন। ফার্স্টপোস্ট পত্রিকার পিয়াশ্রী দাশগুপ্ত মন্তব্য করেন, "অবাক হতে হয় [এটা ভেবে যে,] কী ছিল এক বিখ্যাত ট্র্যাজেডি রোমিও অ্যান্ড জুলিয়েট [আর] সেই ধ্রুপদি প্রেমকাহিনিটির কী অবস্থা করেছে ইশক।" দি ইন্ডিয়ান এক্সপ্রেস পত্রিকার শুভ্রা গুপ্ত ছবিটিকে বিশেষত্ববিহীন এবং নিজ দোষে দুষ্ট বলে মন্তব্য করেন। দ্য টাইমস অফ ইন্ডিয়া পত্রিকায় ছবিটিতে প্রতীক বব্বর ও আমিরা দস্তুরের খারাপ অভিনয়ের সমালোচনার পাশাপাশি একটি ধ্রুপদি প্রেমকাহিনির চিত্রায়নের জন্য প্রয়োজনীয় গভীরতার অভাবের কথাও উল্লেখ করা হয়। অসংলগ্ন আখ্যানবিবরণ, চরিত্রায়নে অযত্ন, হালকা (ক্ষেত্রবিশেষে বিব্রতকর) সংলাপ, একটি ("ইশক তেরা") ছাড়া সব ক’টি মামুলি গান, অপ্রয়োজনীয় বন্দুকচালনার বাহুল্য, সোনায় মোড়া বন্দুক ও বোমাবাজির বাড়াবাড়ির জন্য এই পত্রিকায় পরিচালকের অদক্ষতার সমালোচনাও করা হয়। বলা হয় যে, "অতীতে শেকসপিয়রের রচনা অবলম্বনে অনেক সুন্দর চলচ্চিত্র নির্মিত হয়েছে। কিন্তু এই ছবিটি আপনার সৃজনশীল, কাব্যিক বা সিনেম্যাটিক অনুভূতিগুলিতে বেদনাদায়কভাবে আহত করবে।" হিন্দুস্তান টাইমস পত্রিকার সরিৎ রায় বলেন যে, খুব অল্প ক্ষেত্রেই শেকসপিয়রের কাহিনির এমন খারাপ চলচ্চিত্রায়নের ঘটনা ঘটেছে। মকবুল, ওমকারা ও আঙ্গুর-এর মতো বলিউডি শেকসপিয়র চলচ্চিত্রায়নের পাশে এই ছবিটির নাম যুক্ত হওয়ার ঘটনাকেও তিনি দুঃখজনক বলে উল্লেখ করেন।
জাম্ববান
জাম্ববান (সংস্কৃত: जाम्बवान्) বা জাম্ববন্ত হল ভাল্লুকের ঐশ্বরিক রাজা। তিনি সত্যযুগের শুরুতে জন্মগ্রহণকারী ব্রহ্মার আদি পুত্রদের মধ্যে একজন, চারটি যুগে বেঁচে থাকার জন্য ভগবান বিষ্ণুর আশীর্বাদ পেয়েছিলেন, কল্কি, বিষ্ণুর শেষ অবতার, কলিযুগের শেষে মহাবিশ্বকে ধ্বংস করতে সাহায্য করবেন। তিনি লঙ্কার রাজা রাবণের বিরুদ্ধে সংগ্রামে ভগবান বিষ্ণুর রাম অবতারকে সহায়তা করেন। জাম্ববান হল অর্ধেক মানুষ অর্ধেক ভাল্লুক, রামায়ণে তিনি হনুমানকে তার অসীম ক্ষমতা উপলব্ধি করতে সাহায্য করেন লঙ্কা দ্বীপে বিখ্যাত লাফ দেওয়ার ঠিক আগে। জাম্ববান সমুদ্রমন্থনের সময় উপস্থিত ছিলেন এবং তিনি মহাবলীর কাছ থেকে তিনটি জগৎ অর্জন করার সময় বামনকে ২১ বার প্রদক্ষিণ করেছিলেন বলে মনে করা হয়।
জাম্ববান, পরশুরাম এবং হনুমানের সাথে, রাম ও কৃষ্ণ অবতার উভয়ের জন্য উপস্থিত কয়েকজনের মধ্যে একটি বলে মনে করা হয়। তাঁর কন্যা জাম্ববতী কৃষ্ণের সঙ্গে বিয়ে করেছিলেন। যেহেতু তিনি সমুদ্রমন্থনেও উপস্থিত ছিলেন, এইভাবে তিনি কূর্ম অবতারের সাক্ষী ছিলেন এবং বামন অবতারের পরে, জাম্ববান চিরঞ্জীবীর সবচেয়ে দীর্ঘজীবী হতে পারেন এবং নয়টি অবতারের সাক্ষী ছিলেন।
সাঁঝের বাতি
সাঁঝের বাতি একটি ভারতীয় বাংলা টেলিভিশন সোপ অপেরা, যা বর্তমানে স্টার জলসায় সম্প্রচারিত হচ্ছে। শোটি প্রযোজনা করেছেন অ্যাক্রপলিস এন্টারটেইনমেন্ট প্রাইভেট লিমিটেড । এতে দেবচন্দ্রিম সিংহ রায় এবং শেখ রেজওয়ান রাব্বানী প্রধান চরিত্রে এবং দীপান্বিতা রক্ষিত, সৌমদীপ সিংহ রায়, কাঞ্চনা মৈত্র, এবং জুন মালিয়া প্রখ্যাত চরিত্রে অভিনয় করেছেন। সিরিয়াল এন্ট্রি বার্ক শহুরে শীর্ষ ১০ তালিকায় ৫.০ টিপিপি রয়েছে। ধারাবাহিকটি তারকা জলশায় শীর্ষ ৩ সিরিয়াল হয়ে ওঠে। সিরিয়াল খোলার টিআরপি ছিল ৪.০।
দ্রুত অ্যান্টিজেন পরীক্ষা
থাম্ব|অ্যান্টিজেন পরীক্ষা দ্রুত সম্পন্নকরন প্রযুক্তি যার মাধ্যমে কয়েক মিনিটের মধ্যে কোভিট -১৯ সনাক্ত করা সম্ভব অ্যান্টিজেন পরীক্ষা দ্রুত ্
একটি দ্রুত অ্যান্টিজেন পরীক্ষা (RAT), বা দ্রুত পরীক্ষা, পয়েন্ট-অফ-কেয়ার পরীক্ষার জন্য উপযুক্ত একটি দ্রুত ডায়াগনস্টিক পরীক্ষা যা সরাসরি অ্যান্টিজেনের উপস্থিতি বা অনুপস্থিতি শনাক্ত করে। এটি সাধারণত SARS-CoV-2 শনাক্তকরণের জন্য ব্যবহৃত হয়, যে ভাইরাসটি COVID-19 সৃষ্টি করে। দ্রুত পরীক্ষা হল একধরনের পার্শ্বীয় প্রবাহ পরীক্ষা যা প্রোটিন শনাক্ত করে, এটি অন্যান্য মেডিকেল পরীক্ষা থেকে আলাদা যা অ্যান্টিবডি শনাক্ত করে (অ্যান্টিবডি পরীক্ষা) বা নিউক্লিক অ্যাসিড (নিউক্লিক অ্যাসিড পরীক্ষা), পরীক্ষাগার বা পয়েন্ট-অফ-কেয়ার ধরনের। দ্রুত পরীক্ষাগুলি সাধারণত 5 থেকে 30 মিনিটের মধ্যে একটি ফলাফল দেয়, ন্যূনতম প্রশিক্ষণ বা অবকাঠামো প্রয়োজন এবং উল্লেখযোগ্য খরচের সুবিধা রয়েছে।
কোভিড -১ rapid দ্রুত অ্যান্টিজেন পরীক্ষা
কোভিড -১ for এর জন্য দ্রুত অ্যান্টিজেন পরীক্ষা এই পরীক্ষার অন্যতম দরকারী প্রয়োগ। প্রায়শই পার্শ্বীয় প্রবাহ পরীক্ষা বলা হয়, তারা বিশ্বব্যাপী সরকারগুলিকে বিভিন্ন সুবিধা প্রদান করেছে। তারা ন্যূনতম প্রশিক্ষণ দিয়ে দ্রুত বাস্তবায়ন করে, উল্লেখযোগ্য খরচ সুবিধা প্রদান করে, পিসিআর পরীক্ষার বিদ্যমান ফর্মগুলির একটি ভগ্নাংশ খরচ করে এবং ব্যবহারকারীদের 5-30 মিনিটের মধ্যে একটি ফলাফল দেয়। দ্রুত অ্যান্টিজেন পরীক্ষাগুলি গণ পরীক্ষা বা জনসংখ্যা বিস্তৃত স্ক্রিনিং পদ্ধতির অংশ হিসাবে তাদের সর্বোত্তম ব্যবহার খুঁজে পেয়েছে। তারা এই পন্থায় সফল হয় কারণ পূর্বোক্ত সুবিধা ছাড়াও, তারা এমন ব্যক্তিদের চিহ্নিত করে যারা সবচেয়ে সংক্রামক এবং সম্ভাব্যভাবে অন্য অনেক লোকের কাছে ভাইরাস ছড়িয়ে দিতে পারে। এটি কোভিড -১ of এর অন্যান্য ফর্ম যেমন পিসিআর থেকে কিছুটা আলাদা যা সাধারণত ব্যক্তিদের জন্য একটি দরকারী পরীক্ষা হিসাবে দেখা হয়।
বৈজ্ঞানিক ভিত্তি এবং অন্তর্নিহিত জীববিজ্ঞান
অ্যান্টিজেন পরীক্ষা এবং অ্যান্টিবডি পরীক্ষাগুলি প্রায়শই এক বা অন্য ধরনের ইমিউনোঅ্যাসেস (আইএএস) হয়, যেমন ডিপস্টিক আইএ বা ফ্লুরোসেন্স ইমিউনোসেস, তবে র্যাট একটি ইমিউনোক্রোমাটোগ্রাফিক অ্যাস যা ভিজ্যুয়াল ফলাফল দেয় যা খালি চোখে দেখা যায়। এটি গুণগত হিসাবে বিবেচিত হয় কিন্তু RDT পরীক্ষায় অভিজ্ঞ ব্যক্তি সহজেই ফলাফল পরিমাপ করতে পারে। স্ক্রিনিং টেস্ট হচ্ছে, যদি পরীক্ষার জন্য সংবেদনশীলতা এবং নির্দিষ্টতা অপেক্ষাকৃত কম হয় তাহলে পিসিআর টেস্টিং বা ওয়েস্টার্ন ব্লটের মতো নিশ্চিত পরীক্ষার ভিত্তিতে ফলাফল মূল্যায়ন করা উচিত।
একটি অ্যান্টিবডি পরীক্ষার (যেমন অ্যান্টিবডি-সনাক্তকরণ দ্রুত এইচআইভি পরীক্ষা) উপর একটি অ্যান্টিজেন পরীক্ষার একটি সহজাত সুবিধা হল যে এটি সংক্রমণ শুরু হওয়ার পরে ইমিউন সিস্টেমের অ্যান্টিবডি তৈরি করতে সময় নিতে পারে, কিন্তু বিদেশী অ্যান্টিজেনটি এখনই উপস্থিত। যদিও কোন ডায়াগনস্টিক পরীক্ষায় মিথ্যা নেতিবাচক থাকতে পারে, এই বিলম্বের সময়টি অ্যান্টিবডি পরীক্ষায় মিথ্যা নেতিবাচকতার জন্য বিশেষভাবে বিস্তৃত পথ খুলে দিতে পারে, যদিও বিশদটি নির্ভর করে কোন রোগ এবং কোন পরীক্ষায় জড়িত। একটি দ্রুত অ্যান্টিজেন টেস্ট তৈরিতে সাধারণত US $ 5.00 খরচ হয়।
মাজহারুল ইসলাম
মাজহারুল ইসলাম (২৫ ডিসেম্বর ১৯২৩ - ১৪ জুলাই ২০১২) বাংলাদেশ তথা ভারতীয় উপমহাদেশের প্রথিতযশা স্থপতিদের মধ্যে অন্যতম। তিনি বাংলাদেশের স্থাপত্য পেশা চর্চার পথিকৃৎ। আন্তর্জাতিক খ্যাতিসম্পন্ন এই স্থপতি বাংলাদেশ স্থপতি ইনস্টিটিউটের প্রথম সভাপতি ছিলেন। মহান স্বাধীনতা যুদ্ধে প্রত্যক্ষ অংশগ্রহণসহ নানা সময়ে বিভিন্ন প্রগতিশীল আন্দোলন ও সাংস্কৃতিক কর্মকাণ্ডে সক্রিয় থেকেছেন তিনি।
শিক্ষা জীবন
মুর্শিদাবাদ জেলার সুন্দরপুর গ্রামে নানার বাড়িতে ১৯২৩ খ্রীস্টাব্দের ২৫ ডিসেম্বর জন্মগ্রহণ করেন। সেই সময় তার বাবা ওমদাতুল ইসলাম ছিলেন কৃষ্ণনগর কলেজের অঙ্কের শিক্ষক। কৃষ্ণনগর কলেজ স্কুলে পঞ্চম শ্রেণী পর্যন্ত পড়ার পর পিতার বদলির সুবাদে রাজশাহীতে যান। রাজশাহী কলেজিয়েট স্কুল ও রাজশাহী কলেজ থেকে যথাক্রমে মাধ্যমিক ও উচ্চমাধ্যমিক পাস করার পর ঐ কলেজ থেকেই পদার্থবিজ্ঞানে অনার্সসহ স্নাতক পাস করেন। এরপর শিবপুর ইঞ্জিনিয়ারিং কলেজ থেকে প্রকৌশল বিদ্যা পড়া শেষ করেন ১৯৪৬ সালে। দেশ ভাগের পর ১৯৪৭ সালে সহকারী প্রকৌশলী হিসেবে সরকারি চাকরিতে যোগ দেন।
১৯৫০ সালে যুক্তরাষ্ট্র যান এবং অরিগন বিশ্ববিদ্যালয় থেকে স্থাপত্যের পাঠ নিয়ে আড়াই বছর পর দেশে ফেরেন। দেশে ফিরে একনাগারে ছয় মাসের পরিশ্রমে ঢাকা বিশ্ববিদ্যালয়ের চারুকলা ইনস্টিটিউট ও লাইব্রেরি ভবনের ডিজাইন করেন।
কর্ম জীবন
১৯৬১ এর শেষের দিকে তিনি দেশে ফিরে আসেন। কর্মজীবন শুরু করেছিলেন পূর্ব পাকিস্তানের কনস্ট্রাকশন, বিল্ডিং অ্যান্ড ইরিগেশনে। মতের মিল না হওয়ায় ১৯৬৪ সালে সরকারি চাকরি ছেড়ে প্রকৌশলী শেখ মুহাম্মদ শহীদুল্লাহর সঙ্গে ‘বাস্তুকলাবিদ’ নামে একটি স্থাপত্য পরামর্শক প্রতিষ্ঠান গড়ে তোলেন। বাংলাদেশ প্রকৌশল বিশ্ববিদ্যালয় এ স্থাপত্য অনুষদ চালু করার ক্ষেত্রে বিশেষ ভূমিকা রেখেছেন তিনি। এখানে খণ্ডকালীন শিক্ষকতাও করেছেন।
মেচ
মেচ পশ্চিমবঙ্গের জলপাইগুড়ি জেলায় বসবাসকারী এক তপসীলভুক্ত উপজাতি। মেচ জনজাতির মানুষেরা ইন্দো-মঙ্গলীয় জনগোষ্ঠীর অন্তর্ভুক্ত। এঁরা বড়ো ভাষায় কথা বলেন, যা ভোট-বর্মা ভাষার অন্তর্গত। বলা হয় যে অসমীয়া ভাষা অনেকাংশেই বিভিন্নো বড়ো মুলিও ভাষার দ্বারা প্রভাবিত। বর্তমানে পশ্চিমবঙ্গের অধিকাংশ মেচ সম্প্রদাযের মানুষ নিজেদের বড়ো বলে পরিচয় দিতে পছন্দ করেন।
মেচ জাতির উতপত্তি নিয়ে অনেক গল্প প্রচলিত আছে। অনেকে মনে করেন যে, মেচ নামটা সম্ভবত তরাই এর মেচী নদীর থেকে এসেছে। একটি মেচ কিংবদন্তি থেকে জানা যায় যে মেচ সম্প্রদাযের পূর্বপুরুষেরা মেচী নদীর কাছাকাছি অঞ্চলে বাস করতেন। তবে একথাও মনে করা হয় যে মেচ নামটি "ম্লেচ্ছ" কথাটি থেকে এসেছে। তবে একথা ঠিক যে, মেচেরা এক অতি প্রাচীন জাতি। অনেকে মনে করেন যে, কোচবিহারের কোচ রাজারা পঞ্চদশ শতকের এক মেচ সর্দার হরিদাস মণ্ডলের বংশধর।
অতীতে মেচ জাতির লোকেরা ঝুম চাষে অভ্যস্ত ছিলেন। লাঙ্গল ও বলদের সাহায্যে কৃষি কাজ তাদের অজানা ছিলো। ঊনবিংশ শতাব্দীর মধ্য ভাগ থেকেই এর পরিবর্তন শুরু হলো। মেচেরা লাঙ্গলের সাহায্যে চাষাবাদ করতে শুরু করলেন। বলা হয় যে খুব তাড়াতাড়ি তারা আধুনিক প্রদ্ধতিতে চাষাবাদ রপ্ত করে ফেলেছিলেন। সান্ডার নামক এক ব্রিটিশ সমীক্ষক মেচেদের মধ্যে দ্রুত উন্নতি লক্ষ করেছিলেন।
মেচ মহিলারা রেশমের গূটিপোকা পালন ও রেশম উত্পাদনে বিশেষ পারদর্শী ছিলেন। মেচ গৃহে আজও বাঁশের তাঁত যন্ত্র দেখতে পাওয়া যায় ।
রামসুন্দর করুণালয় পান্ডিয়ান
রামসুন্দর করুণালয় পান্ডিয়ান একজন ভারতীয় রাজনীতিবিদ এবং বিধানসভার প্রাক্তন সদস্য। ১৯৫২ সালের নির্বাচনে শঙ্করায়নয়ারকোয়েল আসন থেকে তিনি স্বতন্ত্র প্রার্থী হিসাবে তামিলনাড়ু আইনসভায় নির্বাচিত হয়েছিলেন।
তথ্যসূত্র
Ramasundara Karunalaya Pandian
পাম্পিং স্টেশন
পাম্পিং স্টেশনগুলি পাম্প এবং সরঞ্জামগুলি এক জায়গায় থেকে অন্য জায়গায় তরল (প্রধানত জল) সেচ করার জন্য সুবিধা প্রদান করে। এই পাম্পিং স্টেশনগুলি বিভিন্ন অবকাঠামো ব্যবস্থার জন্য ব্যবহার করা হয়, যেমন খালের জল সরবরাহ, নিম্নভূমির জলাশয় থেকে জল নিষ্কাশন এবং প্রক্রিয়াকরণের স্থানগুলিতে তরল বর্জ অপসারণ।
একটি পাম্পিং স্টেশন, একটি পাম্প-স্টোরেজ জলবিদ্যুৎ কেন্দ্রের একটি অবিচ্ছেদ্য অংশ।
খালে জল সরবরাহ
খাল ব্যবস্থার থাকা দেশগুলিতে, পাম্পিং স্টেশনগুলির ব্যবহার ঘন ঘন দেখা যায়। যেভাবে লকগেট কাজ করে, তাতে খালের উপরের অংশ থেকে জল নিচের অংশে চলে আসে যখন প্রতিটি জলযানগুলি খালের উপড়ের অংশে প্রবেশ করে। এছাড়াও, অধিকাংশ লক গেট জলরোধী হয় না, তাই উপড়ের খালের জলের উচ্চ মাত্রার চাপের ফলে কিছু জল নিচের খালে চলে আসে। স্পষ্টতই, জল নিচের খালে চলে আসতে থাকলে শেষ পর্যন্ত খালের উপরের স্তরে নৌযানের চলাচলের জন্য পর্যাপ্ত জল থাকবে না।
সাধারণত খালের উপরের অংশগুলিতে নদী বা হ্রদ থেকে জল সরবরাহ করা হয়, তবে কোনও উপযুক্ত উৎস পাওয়া যায় না, তখন খালের উপড়ের অংশের জলের স্তর বজায় রাখার জন্য পাম্পিং স্টেশন ব্যবহার করা যেতে পারে। একটি খাল পাম্পিং স্টেশনের একটি চমৎকার উদাহরণ হল যুক্তরাজ্যের দক্ষিণ ইংল্যান্ডের কেনেট এবং এভন ক্যানালের ক্লাভেনটন পাম্পিং স্টেশন। কাছাকাছি এভোন নদীর থেকে জল পাম্পিং স্টেশনের দ্বারা খালে সরবরাহ করা হয়।
যেখানে কোন বাহ্যিক জলের সরবরাহ পাওয়া যায় না, সেখানে পত্যাবর্তন পাম্পিং ব্যবস্থাগুলি নিয়োগ করা যেতে পারে। এক্ষেত্র জল সর্বনিম্ন লকের নিচের খাল থেকে নিষ্কাশিত হয় এবং  উপরে ফিরে খালে জল সরবরাহ পাম্প করা হয় এবং উপরের খালে পরবর্তী নৌযান চলাচল করার জন্য জন্য প্রস্তুত করা হয়। এই ধরনের পাম্পিং কেন্দ্র সাধারণত ছোট হয়।
জলদস্যু বনাম নিনজা
জলদস্যু বনাম নিনজা হলো আদি পশ্চিমা জলদস্যু ও জাপানি নিনজাদের মধ্যে তাত্ত্বিক দ্বন্দ্ব সম্পর্কিত একটি কৌতুকপূর্ণ ইন্টারনেট এবং গেমিং মিম, সচরাচর যার মধ্যে লড়াইয়ের বিজয়ী নিয়ে অযৌক্তিক "বিতর্ক" পাওয়া যায়।  মিমকে কখনও কখনও পিভিএন হিসাবে উল্লেখ করা হয় এবং ইন্টারনেটে তার দীর্ঘ ইতিহাস রয়েছে। কৌতুকবিদ জেক কালিশ লিখেছেন (নিনজাপন্থী কলামে) যে, মিমের জনপ্রিয়তার কারণ হলো জলদস্যু এবং নিনজা উভয়ই শান্ত, তবে খানিক বিপরীত, কেননা একজন দৃষ্টি আকর্ষক এবং অন্যজন ... কিছু যায় আসে না প্রকৃতির পরবর্তীতে নিনজা বনাম জলদস্যু বিষয়বস্তুর উপর ভিত্তি করে জলদস্যু বনাম নিনজা ডজবল সহ বেশ কয়েকটি প্রতিযোগিতামূলক ওয়েব সাইট ও গেম তৈরি করা হয়েছিল।
নিনজা সমর্থকরা মনে করে যে নিনজাদের উচ্চতর মানসিক ও শারীরিক ক্ষমতা এবং সেইসাথে নুনচাকু ও শুরিকেনে র মতো গ্যাজেটগুলি ব্যবহারের কারণে তারা (নিনজারা) জলদস্যুদের সাথে যুদ্ধে জয়লাভ করবে। আর যারা জলদস্যুদের সমর্থন করেন তাদের যুক্তি যে, জলদস্যুদের তরোয়াল ও বন্দুক উভয়ের ব্যবহার যুদ্ধে তাদের বিজয় নিশ্চিত করবে।
সাইবারসংস্কৃতিতে বিতর্কটি ব্যাপকভাবে জমে উঠেছে। ইউটিউব ভিডিও, ওয়েবসাইট এবং অনলাইন বিতর্ক ফোরামের একটি বড় সারির সাথে জলদস্যু বনাম নিনজা দ্বন্দ্বের যোগসূত্র খুজে পাওয়া যায়।
ইন্দোনেশিয়ার উচ্চগতির রেল
ইন্দোনেশিয়ার উচ্চগতির রেল বা ইন্দোনেশিয়ার হাইস্পিড রেলপথ হল ইন্দোনেশিয়ার জাভা দ্বীপের পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ। এটি ইন্দোনেশিয়ার রেল পরিবহন এর সবচেয়ে বড় প্রকল্প। এই রেলপথটি জাভা দ্বীপের পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে। ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে। কিন্তু পরিকল্পনাটি সফল হয়নি। এর পর ২০১৫ সালে এই প্রকল্প নতুন ভাবে শুরু হয়। এই রেলপথ নির্মাণ প্রকল্পে চীন ও জাপান উভয় দেশই আগ্রহ দেখিয়েছে। দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে। এরপর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে। কিন্তু এই রেলপথ নির্মাণের দায়িত্ব পায় চীনের চীনা রেলওয়ে ইন্টারন্যাশনাল। ২০১৬ সালে এই ঘোষণা করে ইন্দোনেশিয়া সরকার।
ইতিহাস
ইন্দোনেশিয়ার রাজধানী ও বৃহত্তম শহর হল জাকার্তা। এই শহরটি জাভা দ্বীপের পশ্চিমে অবস্থিত। এই শহরের সঙ্গে জাভা দ্বীপের অন্য শহরগুলির মধ্যে দ্রুত রেল পরিসেবার লক্ষ্যে ২০১০ সালে ইন্দোনেশিয়া সরকার প্রথম উচ্চ গতির রেল প্রকল্প ঘোষণা করে জাকার্তা ও বানদুং  শহরের মধ্যে। এই প্রকল্পটিই দক্ষিণ পূর্ব এশিয়ার প্রথম উচ্চ গতির রেলপথ। প্রকল্পটি নতুন ভাবে শুরু হয় ২০১৫ সালে। এই সময় এই রেল প্রকল্পটি নির্মাণের জন্য জাপান ও চীনের মধ্যে প্রতিদ্বন্দীতা চলে। কিন্তু শেষে চীন এই প্রকল্প নির্মাণের অধিকার পায়। প্রকল্পটির প্রথম অংশ হিসাবে জাকার্তা থেকে বানদুং পর্যন্ত ১৪৩ কিলোমিটার উচ্চগতির বা হাইস্পিড রেলপথ নির্মাণ করবে ইন্দোনেশিয়া চীনের সহযোগিতায়।
রেল স্টেশন
এই রেলপথ প্রথম জাকার্তা ও বানদুং এর মধ্যে নির্মাণ করা হবে। এই পথে মোট চারটি রেল স্টেশন থাকবে। এই স্টেশন গুলি হল- হালিম রেলওয়ে স্টেশন, কারায়াং রেলওয়ে স্টেশন , য়ালিনি রেলওয়ে স্টেশন ও টেগালুয়া রেলওয়ে স্টেশন। এর মধ্যে হালিম রেলওয়ে স্টেশনটি জাকার্তায় অবস্থিত এবং টেগালুয়া রেলওয়ে স্টেশনটি বানদুং শহরে অবস্থিত। টেগালুয়া রেলওয়ে স্টেশনের কাছে একটি রেল ডিপো নির্মাণ করা হবে।
স্টেশন গুলি-
হামিল- কারায়াং-য়ালিনি-টেগালুয়া।
নির্মাণ
জাকার্তা থেকে বানদুং অংশের উচ্চগতির রেলপথ নির্মাণ ২০১৬ সাল থেকে নির্মাণ শুরু হয়েছে। এর নির্মাণ করছে চীনের চীনা রেলওয়ে ইন্টারন্যাশনাল। এই নির্মাণাধীন রেলপথের দৈর্ঘ্য হল ১৪৩ কিলোমিটার। নির্মাণে খরচ ধরা হয়েছে ৫.১৩৫ মিলিয়ন মার্কিন ডলার। তবে প্রকল্পটি নির্মাণের শুরু থেকেই নানা বাধার সমুখীন হচ্ছে।
টনি লক
গ্রাহাম অ্যান্থনি রিচার্ড (টনি) লক (Tony Lock; জন্ম: ৫ জুলাই, ১৯২৯ - মৃত্যু: ৩০ মার্চ, ১৯৯৫) সারের লিম্পসফিল্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৬৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও লিচেস্টারশায়ার এবং অস্ট্রেলীয় ঘরোয়া প্রথম-শ্রেণীর ক্রিকেটে ওয়েস্টার্ন অস্ট্রেলিয়া ক্রিকেট দলের পক্ষে খেলেছেন টনি লক। সমগ্র খেলোয়াড়ী জীবনে ৪৯ টেস্টে ২৫.৫৮ গড়ে ১৭৪ উইকেট পেয়েছেন তিনি। দলে তিনি মূলতঃ বামহাতি স্পিন বোলিং করতেন।
প্রথম-শ্রেণীর ক্রিকেট
১৯৪৬ সালে সতের বছর বয়সে সারে ক্লাবের পক্ষে প্রথম-শ্রেণীর ক্রিকেটে অভিষেক ঘটে তার। কিন্তু, ১৯৪৯ সালের পূর্ব-পর্যন্ত দলে তিনি নিয়মিতভাবে খেলতে পারেননি। ১৯৫১ সালে ১০৫ উইকেট পান। এরপর ১৯৬২ সাল পর্যন্ত নিয়মিতভাবে শত উইকেটের প্রাপ্তি ঘটতো তার। তন্মধ্যে, ১৯৫৫ ও ১৯৫৭ সালে দুই শতাধিক উইকেট পেয়েছেন।
১৯৬২-৬৩ মৌসুমের অ্যাশেজ থেকে বাদ পড়ে ওয়েস্টার্ন অস্ট্রেলিয়ার বিপক্ষে ব্যাপক সাফল্য পান। খেলা থেকে অবসরের পূর্ব-পর্যন্ত ঐ রাজ্যদলের সাথে প্রত্যেক শীত মৌসুমেই খেলতেন তিনি। ১৯৬৫ সালে লিচেস্টারশায়ারে খেলেন ও পরবর্তী দুই মৌসুমে দলের অধিনায়ক ছিলেন। ১৯৬৭ সালে দলকে কাউন্টি চ্যাম্পিয়নশীপের দ্বিতীয় স্থানে নিয়ে যান। অস্ট্রেলীয় টেস্ট খেলোয়াড় পল শিহানের উইকেটটি তার সর্বশেষ প্রথম-শ্রেণীর উইকেট প্রাপ্তি ছিল।
টেস্ট ক্রিকেট
১৯৫২ সালে ভারতের বিপক্ষে অনুষ্ঠিত সিরিজের তৃতীয় টেস্টে তার অভিষেক ঘটে। পরের গ্রীষ্মে অস্ট্রেলিয়ার বিপক্ষে চতুর্থ ও পঞ্চম টেস্টে অংশ নেন। ইংল্যান্ড অ্যাশেজ পুণরুদ্ধার করে। ১৯৫৬ সালে ওল্ড ট্রাফোর্ডে সফরকারী অস্ট্রেলিয়ার বিপক্ষে জিম লেকারের ১৯/৯০ বিশ্বরেকর্ডের বিপরীতে জিম বার্কের বাকী একটি উইকেট নিয়ে জনপ্রিয়তা পান তিনি। দুই বছর পর অসাধারণ গ্রীষ্মকাল অতিবাহিত করেন। দূর্বল নিউজিল্যান্ডের বিপক্ষে ৭.৪৭ গড়ে ৩৪ উইকেট পান। কিন্তু, ১৯৫৮-৫৯ মৌসুমে অস্ট্রেলিয়া সফরে পুরোপুরি ব্যর্থতায় পর্যবসিত হয়ে পড়ে তার বোলিং। কিন্তু একই মৌসুমের শীতে নিউজিল্যান্ডের বিপক্ষে পুনরায় বিধ্বংসী বোলিং করেন। নয় রানেরও কম গড়ে ১৩ উইকেট নেন ও নিউজিল্যান্ডেই পুণরাবৃত্তি ঘটান। ১৯৬১ সালে পুনরায় দলে ফিরে অস্ট্রেলিয়ার বিপক্ষে টেস্টে নামেন। ১৯৬২-৬৩ মৌসুমের অ্যাশেজ সিরিজ থেকে বাদ পড়ে ঘরোয়া ক্রিকেটে ফিরে যান। ১৯৬৭-৬৮ মৌসুমে ফ্রেড টিটমাসের আঘাতপ্রাপ্তিতে আকস্মিকভাবে ইংল্যান্ড দলে খেলার সুযোগ পান। ওয়েস্ট ইন্ডিজের বিপক্ষে সিরিজের শেষ দুই টেস্ট খেলেন। সর্বশেষ খেলোয়াড় হিসেবে প্রথম-শ্রেণীর কাউন্টিতে না খেলেও ইংল্যান্ড দলের সদস্য ছিলেন। বল হাতে তেমন সফলতা না পেলেও গায়ানার জর্জটাউনে চূড়ান্ত টেস্টের প্রথম ইনিংসে প্রথম-শ্রেণীর নিজস্ব সর্বোচ্চ ৮৯ করেন। ছয়দিনের ঐ টেস্টে নবম উইকেট পতনের পর তিনি মাঠে নামেন। এরফলে দল ১-০ ব্যবধানে সিরিজ জয় করে।
অর্জনসমূহ
অস্ট্রেলিয়ার বিপক্ষে সিরিজে তার অসাধারণ কৃতিত্বের ফলে উইজডেন কর্তৃপক্ষ তাকে ১৯৫৪ সালের অন্যতম বর্ষসেরা ক্রিকেটার ঘোষণা করে।
প্রথম-শ্রেণীর ক্রিকেটে ২,৮৪৪ উইকেট লাভ করেছেন। এরফলে সর্বকালের সেরাদের তালিকায় তিনি নবম স্থান অধিকার করে আছেন। একমাত্র খেলোয়াড় হিসেবে তিনি দশ সহস্রাধিক রান করা স্বত্ত্বেও কোন সেঞ্চুরির সন্ধান পাননি। তবে, ২৭বার অর্ধ-শতক করেন ও গায়ানার বিপক্ষে সর্বোচ্চ ৮৯ রান তোলেন। ডব্লিউ.জি. গ্রেস ও ফ্রাঙ্ক ওলি'র পর প্রথম-শ্রেণীর ক্রিকেটে তৃতীয় সর্বাধিক ৮৩১ ক্যাচ নেন, যার অধিকাংশই ছিল শর্ট লেগ অঞ্চলে।
অবসর
ক্রিকেট থেকে অবসর নেয়ার পর পার্থ ও লন্ডনে কোচিংয়ের সাথে নিজেকে সম্পৃক্ত করেন। কিন্তু শেষ জীবনে দুইটি পৃথক যৌন নির্যাতনের অভিযোগ আসে তার নামে। ১৯৮৭ সালে পনের বছর বয়সী কিশোরীকে বোলিং শিক্ষা প্রদানকল্পে বাড়ীতে আমন্ত্রণ জানান। পরদিনই তেরো বছর বয়সী কিশোরী তার বিরুদ্ধে আরও একটি অভিযোগ করে। ডিসেম্বর, ১৯৯৩ সালে ১০-২ ভোটে তাকে নির্দোষ প্রমাণ করা হয়। এ ঘটনায় তার মানসিক অবস্থায় ব্যাপক প্রভাব ফেলে। গৃহীত নিজ শহর পার্থে ক্যান্সারে আক্রান্ত হয়ে ৩০ মার্চ, ১৯৯৫ তারিখে ৬৫ বছর বয়সে টনি লকের দেহাবসান ঘটে।
মিরপাঞ্জ মসজিদ
মিরপঞ্জ মসজিদ কাজার রাজবংশের সাথে সম্পর্কিত। এটি ইরানের খামেনাহের শাবেস্তারে অবস্থিত।
আবু তুরাব ইস্পাহানি
আবু তুরাব ইস্পাহানি, ছদ্মনাম: তোরাবা, (১৫৮১-১৬৬২) ছিলেন নাস্তালিক লিপির একজন বিশিষ্ট ফার্সি চারুলিপিকার এবং মীর এমাদের অন্যতম চারুলিপির ছাত্র।
জীবনী
আবু তুরাব ইস্পাহানি ইস্পাহানের একটি ধনী পরিবারে জন্মগ্রহণ করেন। ঐতিহাসিক দলিল-নথিতে তার জন্ম তারিখ উল্লেখ করা হয়নি, কিন্তু যেহেতু মির্জা সাংলাখের একটি রচনায় মৃত্যুকালে তার বয়স ৮৩ বছর ছিল বলে উল্লেখ করা হয়েছে, তাই তিনি হয়ত ১৫৮১ সালে জন্মগ্রহণ করেছিলেন বলে অনুমান করা হয়।
তার প্রথম চারুলিপি শিক্ষক ছিলেন মোল্লা আলি ফায়েজি (মৃত্যু: ১৬২৬)। এরপর তিনি মীর এমাদের অধীনে তার শিক্ষা অব্যাহত রেখেছিলেন। ইস্পাহানি মীর এমাদের অন্যতম সফল ছাত্র ছিলেন। ১৬১৫ সালে মীর এমাদ যখন নিহত হন, তখন তিনিই একমাত্র ব্যক্তি ছিলেন, যিনি মীর এমাদের লাশ কবর দেওয়ার সাহস দেখিয়েছিলেন।
মীর এমাদের মৃত্যুর পর তিনি সবচেয়ে বিখ্যাত ফার্সি চারুলিপিকার। তিনি অনেক চারুলিপিকরের শিক্ষক। তার সবচেয়ে বিখ্যাত ছাত্রদের মধ্যে ছিলেন মোহাম্মদ মোহসেন ইমামি, তার নিজের ছেলে নুরেদ্দীন মোহাম্মদ ইস্পাহানি এবং মোহাম্মদ সালেহ ইস্পাহানি।
তিনি ১৬৬২ সালে ইস্পাহানে ৮৩ বছর বয়সে মারা যান এবং লনবান মসজিদে সমাধিস্থ হন।
মহাজাগতিক স্ফীতিশীলতা
মহাজাগতিক স্ফীতিশীলতা (Cosmic inflation) বলতে এমন একটি ধারণাকে বুঝায় যা অনুসারে এই জায়মান মহাবিশ্ব exponential বৃদ্ধির একটি দশার মধ্য দিয়ে অতিক্রম করছে এবং এই বৃদ্ধি বা সম্প্রসারণের চালিকা শক্তি হচ্ছে ঋণাত্মক-চাপ শূন্য শক্তি ঘনত্ব। এই সম্প্রসারণকে মেনে নিলে এটিও মেনে নিতে হয় যে, মহাবিশ্ব একটি অতি ক্ষুদ্র এবং কসালভাবে সংযুক্ত অঞ্চল থেকে বর্তমানের অবস্থা প্রাপ্ত হয়েছে।
সাজিদ শাহ
সৈয়দ সাজিদ শাহ (জন্ম ১৯ অক্টোবর, ১৯৭৪) হচ্ছেন একজন  পাকিস্তানি প্রথম-শ্রেণীর ক্রিকেটার। একজন ডানহাতি ফাস্ট-মিডিয়াম বোলার।  ১৯৯৩/৯৪ সালে আত্মপ্রকাশ করেন এবং তারপর থেকে   প্রথম-শ্রেণীর খেলায় ৫০০ টিরও বেশি উইকিকেট নিয়েছেন।২০০২ সালে একটি ঘরোয়া একদিনের ম্যাচে বল অবৈধ প্রভাব বিস্তার করা জন্য পিসিবি তাকে জরিমানা করে ছিল। তিনি পরে একজন অভিনেতা হয়ে ওঠেন এবং এখন হাইসাম হোসেনের ১৯৭১ ভিত্তিক নাটক জো বিছার গায়েতে কাজ করছেন।
ক্রিকেট বিশ্বকাপ
প্রথম ওয়ানডে ক্রিকেট ম্যাচের মাত্র চার বছর পর, ১৯৭৫ সালের জুনে ইংল্যান্ডে প্রথম বিশ্বকাপ অনুষ্ঠিত হয়। পুরুষ ক্রিকেট বিশ্বকাপ শুরুর দুই বছর আগে মহিলা ক্রিকেট বিশ্বকাপ অনুষ্ঠিত হয়েছিল। ১৯১২ সালের শুরুতে অস্ট্রেলিয়া, ইংল্যান্ড ও দক্ষিণ আফ্রিকার মধ্যে টেস্ট ম্যাচের একটি ত্রিদেশীয় প্রতিযোগিতা অনুষ্ঠিত হয়। প্রথম তিনটি বিশ্বকাপ ইংল্যান্ডে অনুষ্ঠিত হয়। ১৯৮৭ সালের বিশ্বকাপ থেকে, একটি অনানুষ্ঠানিক ঘূর্ণন ব্যবস্থার অধীনে বিভিন্ন দেশের মধ্যে আয়োজক নির্বাচন করা হয়েছে। এ পর্যন্ত আইসিসির চৌদ্দটি সদস্য দেশ এ প্রতিযোগিতার অন্তত একটি ম্যাচ আয়োজন করেছে।
বর্তমানে ওয়ানডে বিশ্বকাপের মূল পর্ব শুরু হ‌ওয়ার পূর্বের তিন বছরে বাছাইপর্ব অনুষ্ঠিত হয়, যেখানে কোন দল চূড়ান্ত পর্বে খেলার যোগ্যতা অর্জন করবে তা নির্ধারণ করা হয়। টুর্নামেন্টে সরাসরিভাবে আয়োজক দেশ সহ ১০টি দল প্রায় এক মাস ধরে আয়োজক দেশের ভেন্যুতে ট্রফির জন্য প্রতিদ্বন্দ্বিতা করে। মোট বিশটি দল টুর্নামেন্টের এগারটি সংস্করণে প্রতিদ্বন্দ্বিতা করেছে, যেখানে সর্বশেষ ২০১৯ ক্রিকেট বিশ্বকাপে দশটি দল প্রতিদ্বন্দ্বিতা করেছে। অস্ট্রেলিয়া পাঁচবার করে টুর্নামেন্টটি জিতেছে। ভারত এবং ওয়েস্ট ইন্ডিজ দুইবার করে জিতেছে । অন্যদিকে পাকিস্তান, শ্রীলঙ্কা এবং ইংল্যান্ড একবার করে বিশ্বকাপ জিতেছে। কেনিয়ার ২০০৩ সালের বিশ্বকাপে সেমিফাইনালে যাওয়া আইসিসির সহযোগী সদস্য দেশগুলোর মধ্যে সেরা ফলাফল ছিল।
ইংল্যান্ড ২০১৯ ক্রিকেট বিশ্বকাপে চ্যাম্পিয়ন হয়। পরবর্তী বিশ্বকাপ ২০২৩ সালে ভারতে অনুষ্ঠিত হবে।
ইতিহাস
১৮৪৪ সালের ২৪ ও ২৫ সেপ্টেম্বর প্রথম আন্তর্জাতিক ক্রিকেট ম্যাচ কানাডা ও মার্কিন যুক্তরাষ্ট্রের মধ্যে অনুষ্ঠিত হয়। যাইহোক, প্রথম স্বীকৃত টেস্ট ম্যাচ ১৮৭৭ সালে সালে খেলা হয়েছিল অস্ট্রেলিয়া এবং ইংল্যান্ড এ দুই দলের মধ্যে অনুষ্ঠিত হয়। পরবর্তী বছরগুলোতে নিয়মিত অ্যাশেজ হতে থাকে। ১৮৮৯ সালে দক্ষিণ আফ্রিকা টেস্টের স্ট্যাটাস লাভ করে। প্রতিনিধি ক্রিকেট দলগুলো দ্বিপক্ষীয় প্রতিযোগিতা আয়োজন করতে থাকে। এছাড়াও ১৯০০ সালে প্যারিস গেমসে অলিম্পিকে ক্রিকেটকে অন্তর্ভুক্ত করা হয়, যেখানে গ্রেট ব্রিটেন ফ্রান্সকে পরাজিত করে স্বর্ণপদক জিতে। একমাত্র এই গ্রীষ্মকালীন অলিম্পিকে ক্রিকেট অন্তভুর্ক্ত ছিল।
১৯১২ সালে প্রথম অস্ট্রেলিয়া, ইংল্যান্ড ও দক্ষিণ আফ্রিকার মধ্যে টেস্ট ম্যাচের একটি ত্রিদেশীয় প্রতিযোগিতা অনুষ্ঠিত হয়। পিচ উন্মুক্ত থকার ফলে আর্দ্রতা সৃষ্টি হওয়ায় খেলা কঠিন হয়ে পড়ে। এছাড়া দর্শক উপস্থিতি অনেক কম ছিল। তারপর থেকে ১৯৯৯ সালে অনুষ্ঠেয় এশিয়ান টেস্ট চ্যাম্পিয়নশীপের আগে বহুপাক্ষিক টেস্ট প্রতিযোগিতা আয়োজন করা হয়নি।
সময়ের সাথে ধীরে ধীরে টেস্ট ক্রিকেট খেলুড়ে দেশের সংখ্যা বৃদ্ধি পেয়েছে। ১৯২৮ সালে ওয়েস্ট ইন্ডিজ, ১৯৩০ সালে নিউজিল্যান্ড, ১৯৩২ সালে ভারত এবং ১৯৫২ সালে পাকিস্তান ক্রিকেট খেলা শুরু করে। তবে তিন, চার বা পাঁচ দিনের মধ্যে দ্বিপক্ষীয় টেস্ট ম্যাচ হিসাবে আন্তর্জাতিক ক্রিকেট খেলা অব্যাহত ছিল।
১৯৬০-এর দশকের শুরুতে ইংরেজ কাউন্টি ক্রিকেট দল সীমিত ওভারের ক্রিকেট ম্যাচ খেলতে শুরু করে। ১৯৬২ সালে চার দলের নকআউট প্রতিযোগিতা মিডল্যান্ডস নক-আউট কাপ অনুষ্ঠিত হয়। ১৯৬৩ সালে ইংল্যান্ডে অনুষ্ঠেয় জিলেট কাপের একদিনের ক্রিকেট ম্যাচের জনপ্রিয়তা বৃদ্ধি পায়। ১৯৬৯ সালে একটি জাতীয় সানডে লীগ গঠিত হয়। ১৯৭১ সালে ইংল্যান্ড ও অস্ট্রেলিয়ার মধ্যে প্রথম পাঁচদিনের ম্যাচ বৃষ্টি্র কারণে ম্যাচ পরিত্যাক্ত ঘোষণা করায় পঞ্চম দিনে একদিনের ম্যাচ অনুষ্ঠিত হয়। প্রতি ওভারে আট বল করে ম্যাচটি চল্লিশ ওভারে খেলা হয়েছিল।
১৯৭০ এর দশকের শেষদিকে কেরি প্যাকার প্রতিদ্বন্দ্বীতামূলক বিশ্ব সিরিজ ক্রিকেট (ডাব্লুএসসি) প্রতিযোগিতা প্রতিষ্ঠা করেছিলেন। এটি ওয়ানডে আন্তর্জাতিক ক্রিকেটের এখনকার প্রচলিত বৈশিষ্ট্যগুলো প্রবর্তন করেছে, এ প্রতিযোগিতায় রঙিন ইউনিফর্ম সহ, একটি সাদা বল এবং অন্ধকার দর্শনীয় পর্দার সাথে ফ্লাডলাইটের নিচে রাতে ম্যাচ আয়োজন করে। এছাড়া টেলিভিশন সম্প্রচারের জন্য একাধিক ক্যামেরার ব্যবহার, পিচে থাকা খেলোয়াড়ের মাইক্রোফোনে থেকে শব্দ ধারণ, অন-স্ক্রিন গ্রাফিক্সের সুবিধা ছিল। ১৯৭৯ সালে ১লা জানুয়ারি মেলবোর্নের ভিএফএল পার্কে খেলা ডব্লিউএসসি অস্ট্রেলিয়া একাদশ সোনালি রঙের ও ডব্লিউএসসি ওয়েস্ট ইন্ডিজ গোলাপী রঙের জার্সি পরে খেলতে নামে। রঙিন জার্সিতে ইংল্যান্ড এবং বিশ্বের অন্যান্য অংশে ঘরোয়া ওয়ানডে প্রতিযোগিতার সাফল্য এবং জনপ্রিয়তা লাভ করে। ফলে আইসিসি পরবর্তীতে এসব সুবিধা আন্তজার্তিক ম্যাচে অন্তভুর্ক্ত করে।
বিশ্ব কাপ (১৯৭৫-১৯৮৩)
থাম্ব|বিশ্বকাপ ট্রফি ১৯৭৫ সালে ইংল্যান্ড উদ্বোধনী ক্রিকেট বিশ্বকাপ আয়োজন করতে সক্ষম হয়। ১৯৭৫ সালের ৭ই জুন টুর্নামেন্ট শুরু হয়। প্রথম তিনটি বিশ্বকাপ ইংল্যান্ডে অনুষ্ঠিত হয় এবং আনুষ্ঠানিকভাবে প্রুডেনশিয়াল কাপ নামে পরিচিতি পায়। ম্যাচে প্রতি দল ছয় বলে ৬০ ওভার করে ব্যাটিং লাভের সুযোগ পায়। সাদা পোশাকে ও লাল বলে দিনের বেলা খেলা অনুষ্ঠিত হত।
প্রথম টুর্নামেন্টে আটটি দল অংশগ্রহণ করে। দল গুলো হল অস্ট্রেলিয়া, ইংল্যান্ড, ভারত, নিউজিল্যান্ড, পাকিস্তান, এবং ওয়েস্ট ইন্ডিজ (সে সময়ের ছয়টি টেস্ট খেলুড়ে দেশ), শ্রীলঙ্কা এবং পূর্ব আফ্রিকার একটি যৌথ দল। বর্ণবাদের কারণে দক্ষিণ আফ্রিকা আন্তর্জাতিক ক্রিকেট থেকে নিষিদ্ধ হওয়ায় তারা বিশ্বকাপে অংশগ্রহণ করেনি। লর্ডসে ফাইনালে অস্ট্রেলিয়াকে পরাজিত করে টুর্নামেন্টটি ওয়েস্ট ইন্ডিজ জিতেছিল। ১৯৭৫ সালে বিশ্বকাপ ফাইনালের সময় ওয়েস্ট ইন্ডিজের রয় ফ্রেড্রিক্স প্রথম ব্যাটসম্যান যিনি ওয়ানডেতে হিট-উইকেটে আউট হন।
১৯৭৯ সালে প্রথমবারের মতো আইসিসি বিশ্বকাপ বাছাইপর্ব শুরু হয়। শ্রীলঙ্কা ও কানাডার জাতীয় ক্রিকেট দল বিশ্বকাপের চূড়ান্ত পর্বে খেলার যোগ্যতা অর্জন করে। ফাইনালে স্বাগতিক ইংল্যান্ডকে ৯২ রানে পরাজিত করে টানা দ্বিতীয় বিশ্বকাপ টুর্নামেন্ট জিতেছিল ওয়েস্ট ইন্ডিজ। তারপর আইসিসি প্রতি চার বছর পরপর বিশ্বকাপের আয়োজনের পরিকল্পনা করে।
১৯৮৩ সালে ইংল্যান্ডে টানা তৃতীয়বারের মতো বিশ্বকাপ আয়োজন করেছিল। এই পর্যায়ে, শ্রীলঙ্কা একটি টেস্ট খেলুড়ে দেশ হিসেবে এবং জিম্বাবুয়ে আইসিসি ট্রফির মাধ্যমে বিশ্বকাপে খেলার যোগ্যতা অর্জন করেছিল। স্ট্যাম্প থেকে দূরে একটি ফিল্ডিং সার্কেল চালু হয়েছিল। বৃত্তের ভিতর চারজন ফিল্ডার ফিল্ডিংয়ের সুযোগ পায়। দলগুলো নক আউটে যাওয়ার আগে দু'বার একে অপরের মুখোমুখি হয়েছিল। ফাইনালে ওয়েস্ট ইন্ডিজকে ৪৩ রানে পরাজিত করে ভারত চ্যাম্পিয়ন হয়েছিল।
চ্যাম্পিয়ন দল (১৯৮৭–১৯৯৬)
প্রথমবারের মতো ইংল্যান্ডের বাইরে ভারত ও পাকিস্তানে যৌথভাবে ১৯৮৭ সালের বিশ্বকাপ আয়োজন করা হয়। ইংল্যান্ডের তুলনায় ভারতীয় উপমহাদেশে দিবা-দৈর্ঘ্য কম হওয়ায় আলোকস্বল্পতার কারণে খেলায় প্রতি ইনিংসে দলগুলো ৬০-এর বদলে ৫০ ওভার ব্যাট করার সুযোগ পায়। অস্ট্রেলিয়া ফাইনালে ইংল্যান্ড ৭ রানে পরাজিত করে বিশ্বকাপ জিতে। ২০১৯ সালে অনুষ্ঠেয় বিশ্বকাপ ফাইনালে ইংল্যান্ড নিউজিল্যান্ডের বিপক্ষে সবচেয়ে কম ব্যবধানে ম্যাচ জিতে।
১৯৯২ সালে অনুষ্ঠেয় অস্ট্রেলিয়া এবং নিউজিল্যান্ডে অনুষ্ঠেয় বিশকাপে প্রথমবারের মতো রঙিন পোশাক ও সাদা বলে খেলা শুরু হয়। এছাড়াও দিবা-রাত্রি ম্যাচ, এবং ফিল্ডিং সীমাবদ্ধতার নিয়মে পরিবর্তন হয়। বর্ণবাদী শাসনের পতন এবং আন্তর্জাতিক ক্রীড়া বয়কটের সমাপ্তির পর দক্ষিণ আফ্রিকা ক্রিকেট দল প্রথমবারের মতো এই প্রতিযোগিতায় অংশগ্রহণ করে। পাকিস্তান টুর্নামেন্টের হতাশাজনক শুরুর পর শেষ পর্যন্ত ফাইনালে ইংল্যান্ডকে ২২ রানে পরাজিত করে চ্যম্পিয়ন হয়।
১৯৯৬ সালে দ্বিতীয়বারের মত ভারতীয় উপমহাদেশে বিশ্বকাপ অনুষ্ঠিত হয়। শ্রীলঙ্কা গ্রুপ পর্বের কিছু ম্যাচ আয়োজন করে। সেমিফাইনালে শ্রীলঙ্কা, ইডেন গার্ডেনে ভারতের বিপক্ষে জয়ের পথে এগিয়ে যাওয়ার পথে স্বাগতিকরা ২৫২ রানের লক্ষ্যে আট উইকেট হারিয়ে ১২০ রান সংগ্রহ করার পরে, ভারতীয় জনতার মধ্যে বিশৃঙ্খলা ছড়িয়ে পড়লে শ্রীলঙ্কাকে ম্যাচে জয়ী ঘোষণা করা হয়। লাহোরে অনুষ্ঠেয় ফাইনালে অস্ট্রেলিয়াকে সাত উইকেটে পরাজিত করে শ্রীলঙ্কা তাদের প্রথম বিশ্বকাপ জিতেছিল।
অস্ট্রেলিয়ার ট্রেবল (১৯৯৯-২০০৭)
১৯৯৯ সালে ইংল্যান্ড ছাড়াও কিছু ম্যাচ স্কটল্যান্ড, আয়ারল্যান্ড, ওয়েলস এবং নেদারল্যান্ডসেও অনুষ্ঠিত হয়েছিল। বারোটি দল বিশ্বকাপে প্রতিদ্বন্দ্বিতা করেছিল। সুপার সিক্স ম্যাচে অস্ট্রেলিয়া ম্যাচের শেষ ওভারে দক্ষিণ আফ্রিকার বিরুদ্ধে লক্ষ্যে পৌঁছানোর পর সেমিফাইনালে খেলার যোগ্যতা অর্জন করে। এরপরে তারা দক্ষিণ আফ্রিকার বিপক্ষে সেমিফাইনালে ম্যাচ টাই হয়। কিন্তু অস্ট্রেলিয়া সুপার সিক্সে শীর্ষস্থানে থাকায় ফাইনালে উঠে। ফাইনালে, অস্ট্রেলিয়া পাকিস্তানকে ১৩২ রানে গুটিয়ে দেয় এবং তারপরে ২০ ওভারেরও কম সময়ে ব্যাটিং করে আট উইকেট হাতে রেখে লক্ষ্যে পৌঁছে যায়। থাম্ব| দশ হাজারেরও বেশি দর্শক অস্ট্রেলিয়াকে প্রথমবারের মতো বিশ্বকাপে [[হ্যাট্রিক|হ্যাটট্রিক শিরোপা জয়ের জন্য স্বাগত জানায়। - মার্টিন প্লেস, সিডনি।]] দক্ষিণ আফ্রিকা, জিম্বাবুয়ে এবং কেনিয়া ২০০৩ বিশ্বকাপের আয়োজন করেছিল। বিশ্বকাপে অংশ নেওয়া দলের সংখ্যা বারো থেকে বাড়িয়ে চৌদ্দতে করা হয়েছিল। কেনিয়ার শ্রীলঙ্কা এবং জিম্বাবুয়ের বিরুদ্ধে জয়লাভ করে। নিউজিল্যান্ড নিরাপত্তার কারণে কেনিয়ায় খেলতে অস্বীকৃতি জানায়। ফলে কেনিয়া প্রথমবারের মতো সেমিফাইনালে উঠে। ফাইনালে অস্ট্রেলিয়া দুটি উইকেট হারিয়ে ৩৫৯ রানের রেকর্ড করে। ফাইনালে অস্ট্রেলিয়া ভারতকে ১২৫ রানে হারায়। বিশ্বকাপে ফাইনালে রানের দিক থেকে এ হার সর্বোচ্চ ছিল।
২০০৭ সালে ওয়েস্ট ইন্ডিজে অনুষ্ঠেয় এ বিশ্বকাপে ১৬টি দল অংশগ্রহণ করে। গ্রুপ পর্বে বিশ্বকাপ অভিষেক হওয়া আয়ারল্যান্ডের কাছে পাকিস্তানের হতাশাজনক পরাজয়ের পর পাকিস্তানি কোচ বব উলমারকে তার হোটেলের রুমে মৃত অবস্থায় পাওয়া যায়। জামাইকান পুলিশ প্রথমে ওলমারের মৃত্যুর বিষয়ে একটি হত্যার তদন্ত শুরু করে। তবে পরে হৃদরোগে তার মৃত্যু হয়েছে বলে নিশ্চিত হয়। অস্ট্রেলিয়া শ্রীলঙ্কাকে ফাইনালে (ডি / এল) পদ্ধতিতে ৫৩ রানে পরাজিত করে। অস্ট্রেলিয়া বিশ্বকাপে টানা ২৯ ম্যাচে অপরাজিত থাকে। এছাড়াও টানা তিন বিশ্বকাপে চ্যাম্পিয়ন হয়।
স্বাগতিকদের শিরোপা (২০১১-২০১৯)
ভারত, শ্রীলঙ্কা এবং বাংলাদেশ একসাথে ২০১১ বিশ্বকাপ আয়োজন করেছিল। ২০০৯ সালে শ্রীলঙ্কা ক্রিকেট দলের উপর সন্ত্রাসী হামলার পর পাকিস্তানে বিশ্বকাপে আয়োজন বাতিল করা হয়। মূলত পাকিস্তানের জন্য নির্ধারিত গেমসটি অন্যান্য আয়োজক দেশগুলোতে পুনরায় করা হয়েছিল। বিশ্বকাপে অংশ নেওয়া দলের সংখ্যা কমে চৌদ্দতে নামানো হয়েছিল অস্ট্রেলিয়া ১৯ মার্চ ২০১১ সালে ম্যাচে পাকিস্তানের বিরুদ্ধে তাদের চূড়ান্ত গ্রুপ পর্বের ম্যাচ পরাজিত হয়। ফলে অস্ট্রেলিয়ার বিশ্বকাপ ২৩ মে ১৯৯৯ শুরু হওয়ার টানা ৩৫ ম্যাচের অপরাজিত থাকার ধারাবাহিকতা শেষ হয়। ভারত মুম্বাই ফাইনালে শ্রীলঙ্কাকে ৬ উইকেটে পরাজিত করে দ্বিতীয় বিশ্বকাপ শিরোপা লাভ করে। প্রথমবারের মতো কোনো দেশ ঘরের মাটিতে ফাইনালে চ্যাম্পিয়ন হয়।
অস্ট্রেলিয়া এবং নিউজিল্যান্ড যৌথভাবে ২০১৫ বিশ্বকাপ আয়োজন করেছিল। চৌদ্দটি দল এ বিশ্বকাপে অংশগ্রহণ করে। টুর্নামেন্টে মোট তিনটি জয় নিয়ে আয়ারল্যান্ড সর্বাধিক সফল সহযোগী দেশ ছিল। নিউজিল্যান্ড রোমাঞ্চকর সেমিফাইনালে দক্ষিণ আফ্রিকাকে হারিয়ে প্রথমবারের মতো বিশ্বকাপ ফাইনালে উঠে। মেলবোর্নে ফাইনালে নিউজিল্যান্ডকে সাত উইকেটে হারিয়ে অস্ট্রেলিয়া পঞ্চমবারের মতো বিশ্বকাপ ঘরে তুলেছিল। থাম্ব| [[ইংল্যান্ড ১৪ই জুলাই ২০১৯ সালে তাদের জয়ের পরে লর্ডসের আশেপাশে সম্মানের এক বিশাল অনুষ্ঠান করে।]] ২০১৯ সালের বিশ্বকাপ ইংল্যান্ড এবং ওয়েলসে দ্বাদশ বিশ্বকাপ অনুষ্ঠিত হয়। অংশগ্রহণকারীদের দলের সংখ্যা কমিয়ে ১০-এ আনা হয়। বৃষ্টির কারণে রিজার্ভের দিনে প্রথম সেমিফাইনাল খেলা হয়। নিউজিল্যান্ড প্রথম সেমিফাইনালে ভারতকে পরাজিত করেছিল। দ্বিতীয় সেমিফাইনালে ইংল্যান্ড ডিফেন্ডিং চ্যাম্পিয়ন অস্ট্রেলিয়াকে হারিয়েছিল। নিউজিল্যান্ড ও ইংল্যান্ড এর আগে কখনো বিশ্বকাপ জেতেনি। ফাইনালে, ইংল্যান্ড নিউজিল্যান্ডকে ২৪১ রানের টার্গেট দেয়। নিউজিল্যান্ডও নির্ধারিত ৫০ ওভারে একই রান সংগ্রহ করে। সুপার ওভারে খেলা গড়ালে দুদলই ১৫ রান করে। কিন্তু ইংল্যান্ডের বাউন্ডারি সংখ্যা নিউজিল্যান্ড থেকে বেশি হওয়ায় ইংল্যান্ড প্রথমবারের মতো বিশ্বকাপ জেতে।
যোগ্যতা
১৯৭৫ সালের প্রথম বিশ্বকাপ থেকে শুরু করে ২০১৯ বিশ্বকাপ পর্যন্ত, অংশ নেওয়া বেশিরভাগ দল সরাসরিভাবে যোগ্যতা অর্জন করে।২০১৫ বিশ্বকাপ পর্যন্ত বেশিরভাগই আইসিসির পূর্ণ সদস্য দেশ এভাবেই অংশগ্রহণ করে। ২০১৯ বিশ্বকাপের আইসিসি ওয়ানডে চ্যাম্পিয়নশিপে র‍্যাঙ্কিংয়ে আটের ভিতরে থাকা দলগুলো সরাসরি সুযোগ পায়।
১৯৭৯ সালে দ্বিতীয় বিশ্বকাপের পর থেকে ২০১৯ বিশ্বকাপ পর্যন্ত, সরাসরিভাবে যে দলগুলো যোগ্যতা অর্জন করেছিল তাদের সাথে বাছাইপর্বে আরও কিছু দেশ যোগ দেয়। প্রথমে আইসিসি ট্রফি টুর্নামেন্টের মাধ্যমে বাছাই হয়। পরবর্তীতে প্রাক-বাছাইপর্ব টুর্নামেন্টে সম্পন্ন হত। ২০১১ সালের বিশ্বকাপের জন্য আইসিসি ওয়ার্ল্ড ক্রিকেট লীগ অতীতের প্রাক-বাছাইপর্ব "আইসিসি ট্রফি" নাম পরিবর্তন করে "আইসিসি বিশ্বকাপ বাছাইপর্ব" করা হয়। বিশ্ব ক্রিকেট লীগের মাধ্যমে আইসিসির সহযোগী সদস্যদের যোগ্যতা অর্জন করত। যোগ্যতা অর্জনকারী দলের সংখ্যা সবসময় একইরকম হতো না।
২০২৩ সালের বিশ্বকাপ থেকে শুধুমাত্র আয়োজক দেশ সরাসরি খেলার যোগ্যতা অর্জন করবে। অন্যসব দেশ বিশ্বকাপে যোগ্যতা অর্জনের জন্য একটি ধারাবাহিক লীগে অংশগ্রহণ করবে, যেখানে পয়েন্ট তালিকায় প্রথম ৮টি দল সরাসরি অংশগ্রহণ করবে। এরপরে পয়েন্ট তালিকায় শেষে থাকা দলগুলো বাছাইপর্বে অংশগ্রহণ করবে।
টুর্নামেন্ট
ইতিহাসে ক্রিকেট বিশ্বকাপের ফরম্যাটটি ব্যাপকভাবে পরিবর্তন করা হয়েছে। প্রথম চারটি টুর্নামেন্টে আটটি দল প্রত্যেক গ্রুপে ৪টি দলে বিভক্ত হয়ে খেলত। প্রতিযোগিতায় দুটি পর্যায়ে খেলা অনুষ্ঠিত হত। প্রতিযোগিতাটি গ্রুপ পর্যায় এবং নক আউট মঞ্চ নিয়ে খেলা হত। প্রতিযোগিতায় চারটি দল রাউন্ড-রবিন গ্রুপ পর্বে একে অপরের মুখোমুখি হত। প্রতিটি গ্রুপের শীর্ষ দুটি দল সেমিফাইনালে উঠত। সেমিফাইনালের বিজয়ীরা ফাইনালে একে অপরের বিপক্ষে খেলত। বর্ণবাদ বয়কটের সমাপ্তির পর ১৯৯২ সালে দক্ষিণ আফ্রিকা পঞ্চম টুর্নামেন্টে ফিরে আসে। এ বিশ্বকাপে নয়টি দল গ্রুপ পর্বে একবার একে অপরের সাথে খেলেছিল এবং শীর্ষ চারটি দল সেমিফাইনালে উঠেছিল। ছয় দলের দুটি গ্রুপ নিয়ে ১৯৯৬ সালে বিশ্বকাপ অনুষ্ঠিত হয়। প্রতিটি গ্রুপের শীর্ষ চারটি দল কোয়ার্টার ফাইনাল উঠে। কোয়ার্টার ফাইনালে বিজয়ী দলগুলো সেমিফাইনালে খেলত।
২০০৭ বিশ্বকাপে প্রতি গ্রুপে ৪টি করে ১৬টি দল অংশগ্রহণ করে। প্রতিটি গ্রুপের মধ্যে দলগুলো একে অপরকে রাউন্ড-রবিন ফর্ম্যাটে খেলত। দলগুলো জয়ের জন্য ১ পয়েন্ট এবং টাই হলে জন্য আধাপয়েন্ট পেত। প্রতিটি গ্রুপের শীর্ষ দুটি দল সেরা আটে খেলত। সেরা আটে প্রতিটি দল অন্য গ্রুপের ৬টি দলের সাথে খেলত। দলগুলো গ্রুপ পর্বের মতো একইভাবে পয়েন্ট অর্জন করেছিল। সেরা আটে শীর্ষ চারটি দল সেমিফাইনালে উঠত। সেমিফাইনালের বিজয়ীরা ফাইনালে একে অপরের মুখোমুখি হত।
২০১১ এবং ২০১৫ বিশ্বকাপে রাউন্ড-রবিন ফরম্যাটে সাতটি দলের দুটি গ্রুপ করে খেলত। প্রতিটি গ্রুপ থেকে শীর্ষ চার দল কোয়ার্টার ফাইনাল, সেমিফাইনাল এবং অবশেষে ফাইনালের মাধ্যমে বিশ্বকাপ প্রতিযোগিতা শেষ হত।
ট্রফি
আইসিসি ক্রিকেট বিশ্বকাপ ট্রফি বিশ্বকাপের বিজয়ীদের দেওয়া হয়। বর্তমান ট্রফিটি ১৯৯৯ বিশ্বকাপের জন্য তৈরি হয়েছিল। এটি টুর্নামেন্টের ইতিহাসের প্রথম স্থায়ী পুরস্কার ছিল। এর আগে প্রতিটি বিশ্বকাপের জন্য আলাদা আলাদা ট্রফি তৈরি করা হত। ট্রফিটি লন্ডনে দুই মাসের মধ্যে গ্যারার্ড অ্যান্ড কোম্পানির কারিগরদের একটি দল নকশা করে তৈরি করত।
বর্তমান ট্রফিটি রৌপ্য এবং গিল্ড দ্বারা থেকে তৈরি। এতে তিনটি রৌপ্য কলাম দ্বারা আবৃত সোনার গ্লোব রয়েছে। কলামটি স্ট্যাম্প ও বেইল আকৃতির। তিনটি রৌপ্য কলাম দ্বারা ব্যাটিং, বোলিং ও ফিল্ডিংকে বোঝানো হয়েছে। সোনার গ্লোব দ্বারা বলকে বোঝানো হয়েছে। বলের সেলাইটি পৃথিবীর আক্ষিক আনতির দিকে ঘুরে থাকে। ট্রফির উচ্চতা প্রায় ৬০ সেন্টিমিটার ও এর ওজন প্রায় ১১ কেজি। পূর্ববর্তী চ্যম্পিয়নদের নাম ট্রফির উপর খোদাই করা থাকে। আইসিসি মূল ট্রফিটা নিজেদের কাছে রাখে। কেবল শিলালিপির তৈরি পৃথক প্রতিলিপি স্থায়ীভাবে বিজয়ী দলকে প্রদান করা হয়।
সংবাদমাধ্যমে সম্প্রচার
থাম্ব|right|upright=0.45|মেলো, ২০০৭ বিশ্বকাপের মাসকট টুর্নামেন্টটি বিশ্বের সর্বাধিক দেখা একটি ক্রীড়া প্রতিযোগিতা। ২০১১ ক্রিকেট বিশ্বকাপের ফাইনাল ম্যাচ সম্প্রচার২০০ এরও বেশি দেশে ২০০ কোটির বেশি দর্শক টেলিভিশনে দেখেছেন। মূলত ২০১১ এবং ২০১৫ বিশ্বকাপের জন্য, ১.১ বিলিয়ন মার্কিন ডলারেরও বেশি টেলিভিশন স্বত্ব বিক্রি হয়েছিল। এছাড়া আরও ৫০০ মিলিয়ন মার্কিন ডলারে স্পনসরশিপ স্বত্ব বিক্রি হয়েছিল। ২০০৩ সালে ক্রিকেট বিশ্বকাপ ম্যাচে মোট ৬,২৬,৮৪৫ মানুষ উপস্থিত ছিল। ২০০৭ ক্রিকেট বিশ্বকাপ ৬৭২,০০০ টিকেট বিক্রি হয়। ২০১৫ ক্রিকেট বিশ্বকাপ ১.১ মিলিয়ন টিকেট বিক্রি হয় যা রেকর্ড ছিল।
ওয়ানডে আন্তর্জাতিক ক্রিকেট আরও প্রতিষ্ঠিত হওয়ায় ধারাবাহিক বিশ্বকাপ টুর্নামেন্টগুলো মিডিয়ায় মনোযোগ বাড়িয়ে তুলেছে। দক্ষিণ আফ্রিকায় ২০০৩ বিশ্বকাপ প্রথম মাস্কটের নাম ছিল দাজলার দ্য জেব্রা। ২০০৭ সালের ক্রিকেট বিশ্বকাপের মাস্কট মেলো নামের একটি বেজি ছিল। স্টাম্পি নামের একটি নীল হাতি ২০১১ বিশ্বকাপের মাস্কট ছিল।
১৩ ফেব্রুয়ারি, ২০১৫ সালে টুর্নামেন্টের উদ্বোধনে গুগল ডুডল প্রকাশ করা হয়।
ইংল্যান্ড ২০১৯ সালে ফাইনাল ম্যাচ করার কারণে, স্থানীয় টেলিকাস্টার স্কাই স্পোর্টস সম্প্রচার স্বত্ব চ্যানেল ফোর থেকে ম্যাচে পরে মোর ফোরের হাতে তুলে দেওয়া হয়।
আয়োজক বাছাই
থাম্ব|সিভিক সেন্টার, দক্ষিণ আফ্রিকা ২০০৩ সালের বিশ্বকাপকে সম্মান জানায়। আন্তর্জাতিক ক্রিকেট কাউন্সিলের নির্বাহী কমিটি ক্রিকেট বিশ্বকাপ আয়োজনের জন্য আগ্রহী দেশগুলোর দরপত্র পরীক্ষা করে টুর্নামেন্টের আয়োজকদের জন্য ভোট দেয়।
ইংল্যান্ড প্রথম তিনটি প্রতিযোগিতার আয়োজন করে। আইসিসি সিদ্ধান্ত নিয়েছে যে ইংল্যান্ডের প্রথম টুর্নামেন্ট আয়োজন করা উচিত কারণ উদ্বোধনী আয়োজন করার জন্য প্রয়োজনীয় সম্পদ ও অর্থ তাদের রয়েছে। ভারত স্বেচ্ছায় তৃতীয় ক্রিকেট বিশ্বকাপ আয়োজন করে। কিন্তু অধিকাংশ আইসিসি সদস্য জুন মাসে ইংল্যান্ডে দিনের আলোর দীর্ঘ সময়ের জন্য ইংল্যান্ডকে পছন্দ করে। ১৯৮৭ ক্রিকেট বিশ্বকাপ প্রথম ইংল্যান্ডের বাইরে ভারত ও পাকিস্তানে অনুষ্ঠিত হয়।
বেশিরভাগ বিশ্বকাপই যৌথভাবে আয়োজন করা হয়। ১৯৮৭, ১৯৯৬, ২০১১ সালের বিশ্বকাপে যৌথভাবে আয়োজন করা হয়। ২০১৫ সালে সালে অস্ট্রেলিয়া ও নিউজিল্যান্ডে যৌথভাবে আয়োজন করা হয়। ২০০৩ সালে দক্ষিণ আফ্রিকা, নামিবিয়া যৌথভাবে আয়োজন করে।
টুর্নামেন্টের সারাংশ
বিশটি দেশ কমপক্ষে একবার হলেও ক্রিকেট বিশ্বকাপে অংশগ্রহণ করেছে। প্রতিটি টুর্নামেন্টে কমপক্ষে সাতটি দল অংশ নিয়েছে যার মধ্যে ছয়টি দল শিরোপা জিতেছে। ওয়েস্ট ইন্ডিজ প্রথম দুটি টুর্নামেন্ট জিতেছিল, অস্ট্রেলিয়া পাঁচটি জিতেছে, ভারত দুটি জিতেছে, অন্যদিকে পাকিস্তান, শ্রীলঙ্কা এবং ইংল্যান্ড একটি করে শিরোপা জিতেছে। ওয়েস্ট ইন্ডিজ (১৯৭৫ এবং ১৯৭৯) দুবার করে এবং অস্ট্রেলিয়া (১৯৮৭, ১৯৯৯, ২০০৩, ২০০৭ এবং ২০১৫) পাঁচবার একমাত্র দল যারা টানা তিনবার শিরোপা জিতেছে। অস্ট্রেলিয়া বারোটি ফাইনালের মধ্যে সাতটিতে খেলেছে (১৯৭৫, ১৯৮৭, ১৯৯৬, ১৯৯৯, ২০০৩, ২০০৭ এবং ২০১৫)। নিউজিল্যান্ড এখনও বিশ্বকাপ জিততে পারেনি তবে দুবার (২০১৫ এবং ২০১৯) রানার্সআপ হয়েছে। আইসিসির টেস্ট স্ট্যটাসবিহীন কেনিয়ার ২০০৩ সালের বিশ্বকাপে সেমিফাইনালে যাওয়া সেরা ফলাফল ছিল। এছাড়া আয়ারল্যন্ডের ২০০৭ বিশ্বকাপে সেরা আটে জায়গা করে নেয়।
১৯৯৬ বিশ্বকাপের সহ-আয়োজক হিসাবে শ্রীলঙ্কা প্রথমবারের মতো বিশ্বকাপ জিতল, যদিও ফাইনালে পাকিস্তান অনুষ্ঠিত হয়েছিল। ২০১১ সালে ভারত স্বাগতিক হিসাবে প্রথমবারের মতো ঘরের মাটিতে ফাইনালে চ্যাম্পিয়ন হয়। অস্ট্রেলিয়া এবং ইংল্যান্ড যথাক্রমে ২০১৫ এবং ২০১৯ সালে ঘরের মাঠে বিশ্বকাপ জিতে। এছাড়া ১৯৭৯ সালে স্বাগতিক হিসেবে ইংল্যান্ড ফাইনালে উঠেছে। টুর্নামেন্টের সহ-আয়োজক হিসেবে নিউজিল্যান্ড ২০১৫ সালে ফাইনাল খেলে। এছাড়া জিম্বাবুয়ে ২০০৩ সালে সুপার সিক্সে উঠেছিল এবং ২০০৩ সালে কেনিয়া সেমিফাইনাল গিয়েছিল। ১৯৮৭ সালে, স্বাগতিক ভারত ও পাকিস্তান উভয়ই সেমিফাইনালে উঠলেও যথাক্রমে ইংল্যান্ড এবং অস্ট্রেলিয়া পরাজিত হয়েছিল। স্বাগতিক দল হিসেবে ১৯৯২ সালে অস্ট্রেলিয়া, ১৯৯৯ সালে ইংল্যান্ড, ২০০৩ সালে দক্ষিণ আফ্রিকা এবং ২০১১ সালে বাংলাদেশ প্রথম রাউন্ডে বাদ পড়েছিল।
দলগত ফলাফল
† আর নেই।
১৯৯২ সালের আগের বিশ্বকাপেগুলোয় দক্ষিণ আফ্রিকা বর্ণবৈষম্যের কারণে নিষিদ্ধ করা হয়।
রান রেট অনুসরণ করা জয়ের সংখ্যা ১৯৮৭ বিশ্বকাপ পর্যন্ত র‍্যাঙ্কিং নির্ধারণের মাপকাঠি।
এর পর পয়েন্টের সংখ্যা, হেড টু হেড পারফরম্যান্স এবং তারপর নেট রান রেট ১৯৯২ সাল থেকে বিশ্বকাপের র‍্যাঙ্কিং নির্ধারণের মাপকাঠি।
নতুন দল
† ১৯৮৯ সালে ভেঙ্গে ফেলা হয়েছে
সামগ্রিক ফলাফল
২০১৯ টুর্নামেন্ট পর্যন্ত নিচের টেবিলে গত বিশ্বকাপে দলগুলোর পারফরম্যান্সের একটি পর্যালোচনা করা হয়েছে। প্রথমে দলের সেরা পারফরম্যান্স দ্বারা বাছাই করা হয়। তারপর উপস্থিতি, মোট জয়ের সংখ্যা, মোট ম্যাচ সংখ্যা, এবং বর্ণানুক্রমিকভাবে বাছাই করা হয়েছে। † আর নেই
আসরভিত্তিক অংশগ্রহণকারী দলসমূহ
† ১৯৮৯ সালে ভেঙ্গে ফেলা হয়েছে।
ম্যান অব দ্য টুর্নামেন্ট
১৯৯২ সালের আগের বিশ্বকাপে কোন ম্যান অফ দ্য টুর্নামেন্ট পুরস্কার ছিল না। কিন্তু ব্যক্তিগত নৈপুণ্যের জন্য ম্যান অফ দ্য ম্যাচ পুরস্কার সবসময় দেওয়া হয়েছে। বেশিরভাগ সময়ই এ পুরস্কার ফাইনালে বিজয়ী দলের খেলোয়াড়রা পেয়েছে। প্রতিযোগিতার ফাইনালে ম্যান অব দ্য টুর্নামেন্ট পুরস্কার প্রদানের তালিকা নিচে দেওয়া হলোঃ {| class="wikitable" style="text-align:left;" !|প্রতিযোগিতার সাল !|খেলোয়াড়ের নাম !|অবদান
মাৎস্যবিদ্যা
thumbnail|মাৎস্য গবেষণায় ব্যবহৃত জাহাজ ডানা মাৎস্যবিদ্যা একটি বহুমুখি বিজ্ঞান যেখানে হ্রদবিজ্ঞান, সমুদ্রবিজ্ঞান, স্বাদুপানির জীববিদ্যা, সামুদ্রিক জীববিজ্ঞান, সংরক্ষণ, পরিবেশ, জনসংখ্যা গতিবিদ্যা, অর্থনীতি ও ব্যবস্থাপনা নিয়মানুবর্তিতা স্বপক্ষে একটি সার্বিক ছবি প্রদান করার প্রচেষ্টা করা হয়। প্রাণিবিজ্ঞানের যে শাখায় অর্থনৈতিকভাবে গুরুত্বপূর্ণ জলজ এবং অর্ধ-জলজ সকলকে জীবকে মাৎস্য বলে। এর মধ্যে মাছ ছাড়াও অন্যান্য ক্রাষ্টেশিয়ান পতঙ্গ (চিংড়ি), মলাস্কান গুরুত্বপূর্ণ।
লক্ষ্মীপুর জেলার শিক্ষা প্রতিষ্ঠানের তালিকা
বাংলাদেশের লক্ষ্মীপুর জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
এম. সত্যনারায়ণা
'''এম. সত্যনারায়ণা''' একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। ২০০৮ সালে তিনি চামুণ্ডেশ্বরী থেকে কর্ণাটক বিধানসভার সদস্য হিসেবে নির্বাচিত হয়েছিলেন। তিনি ২০১৯ সালের ৬ জুন ৭৪ বছর বয়সে মৃত্যুবরণ করেন।
হেনরী স্যামুয়েলি
হেনরী স্যামুয়েলি ব্রডকম এর সহ-প্রতিষ্টাতা, বোর্ডের চেয়ারম্যান এবং প্রধান প্রযুক্তি কর্মকর্তা। তার ৭০টি প্যাটেন্ট আছে। তিনি আমেরিকান অ্যাকাডেমি অব আর্টস অ্যান্ড সায়েন্সেস, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর ফেলো এবং ন্যাশনাল অ্যাকাডেমি অব ইঞ্জিনিয়ারিং এর একজন সদস্য।
জীবনী
স্যামুয়েলি ইউনিভার্সিটি অব ক্যালিফোর্নিয়া, লস অ্যাঞ্জেলস থেকে তড়িৎ প্রকৌশলে ১৯৭৫ সালে ব্যাচেলর্স, ১৯৭৬ সালে মাস্টার্স এবং ১৯৮০ সালে পিএইচডি ডিগ্রি অর্জন করেন।
বাক্সা জেলা
বাক্সা জেলা (বাক্সা জিলা; or ;) হচ্ছে উত্তর-পূর্ব ভারতের আসাম রাজ্যের সাতাশটি জেলার মধ্যে একটি। এ জেলা বড়োল্যান্ড-এর অন্তৰ্ভুক্ত। ২০০৩ সনে এটিকে নতুন জেলারূপে ঘোষণা করা হয়। বাক্সা জেলার আয়তন প্ৰায় ২৪০০ বৰ্গকিলোমিটার।
ইতিহাস
২০০৩ সনের ফেব্রুয়ারিতে স্বাক্ষরিত বি টি সি চুক্তিমতে আসামের চারটি জেলা- কোকরাঝাড়, বাক্সা, চিরাং এবং ওডালগুড়িকে নিয়ে বড়োলেণ্ড স্বায়ত্বশাসিত অঞ্চল স্থাপিত হয়। বড়পেটা, নলবাড়ি, কামরূপ এবং দরং জেলার অংশবিশেষ নিয়ে বাক্সা জেলার সৃষ্টি করা হয়েছে। ২০০৩ সনের অক্টোবরে এটিকে জেলা ঘোষণা করা হয় এবং ২০০৪ সনের ১ জুনের পর থেকে আনুষ্ঠানিকভাবে কাজকর্ম আরম্ভ হয়। বাক্সার প্ৰথম উপায়ুক্ত ছিল ড: আনোয়ারুদ্দিন চৌধুরী।
জনগোষ্ঠী
বক্সা জেলায় বরো‚ রাভা‚ কোচ-রাজবংশী‚ আদিবাসী‚ নেপালী‚ মদাহী আদি প্রভৃতি জনগোষ্ঠী রয়েছে।
রূপসা দক্ষিণ ইউনিয়ন
রূপসা দক্ষিণ বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
আয়তন
রূপসা দক্ষিণ ইউনিয়নের আয়তন ২,৮৫৮ একর।
জনসংখ্যার উপাত্ত
২০১১ সালের পরিসংখ্যান অনুযায়ী রূপসা দক্ষিণ ইউনিয়নের জনসংখ্যা ২২,৫২৩ জন। এর মধ্যে পুরুষ ১০,৩৪০ জন এবং মহিলা ১২,১৮৩ জন। মোট পরিবার ৪,৯৬৮টি।
অবস্থান ও সীমানা
ফরিদগঞ্জ উপজেলার দক্ষিণ-পূর্বাংশে রূপসা দক্ষিণ ইউনিয়নের অবস্থান। এ ইউনিয়নের উত্তরে রূপসা উত্তর ইউনিয়ন, পশ্চিমে ফরিদগঞ্জ দক্ষিণ ইউনিয়ন ও চর দুঃখিয়া পূর্ব ইউনিয়ন, দক্ষিণে লক্ষ্মীপুর জেলার রায়পুর উপজেলার চর পাতা ইউনিয়ন ও কেরোয়া ইউনিয়ন এবং পূর্বে লক্ষ্মীপুর জেলার রামগঞ্জ উপজেলার চণ্ডিপুর ইউনিয়ন অবস্থিত।
প্রশাসনিক কাঠামো
রূপসা দক্ষিণ ইউনিয়ন ফরিদগঞ্জ উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী রূপসা দক্ষিণ ইউনিয়নের সাক্ষরতার হার ৬০.৭%।
তোফাজ্জল হোসেন
তোফাজ্জল হোসেন (৫ অক্টোবর ১৯৩৫ – ৫ ডিসেম্বর ২০১৫) বাংলাদেশের একজন ভাষা সৈনিক, সরকারি চাকরিজীবী, সাংবাদিক, কবি, গীতিকার ও লেখক ছিলেন। "রক্ত স্মরণে আমরা আজিকে তোমারে স্মরণ করি" এ গানটি তার রচনা। ভাষা আন্দোলনে অবদানের জন্য ২০১৩ সালে তাকে একুশে পদক প্রদান করা হয়।
জীবনী
তোফাজ্জল হোসেন ১৯৩৫ সালের ৯ অক্টোবর কুমিল্লার দাউদকান্দির রামেশ্বর গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রি লাভ করেছিলেন।
তোফাজ্জল হোসেন দৈনিক ইত্তেফাক পত্রিকায় সহকারী সম্পাদক হিসেবে সাংবাদিকতা শুরু করেছিলেন। পরবর্তীতে, ১৯৬৭ সালে তিনি সরকারি চাকরিতে যোগদান করেন। তিনি তথ্য অধিদপ্তরের অতিরিক্ত প্রধান তথ্য কর্মকর্তা ছিলেন। পেশাগত জীবনের বাইরে তিনি লেখালেখির সাথেও যুক্ত ছিলেন।
তোফাজ্জল হোসেন একজন কবি ও গীতিকার হিসেবে ভাষা আন্দোলনে অংশগ্রহণ করেছিলেন। তিনি প্রতিবাদ মিছিল, পোস্টার ও দেয়াল লিখনে অংশগ্রহণ করেছিলেন। হাসান হাফিজুর রহমান সম্পাদিত একুশে ফেব্রুয়ারি সংকলনে দুইটি গান অন্তর্ভুক্ত হয়েছিল। তন্মধ্যে একটি গান লিখেছিলেন তোফাজ্জল হোসেন। গানটির শিরোনাম ছিল "রক্ত স্মরণে আমরা আজিকে তোমারে স্মরণ করি"। ভাষা আন্দোলনে অবদানের জন্য ২০১৩ সালে তিনি একুশে পদক লাভ করেন। তিনি বাংলা একাডেমির একজন ফেলো ছিলেন।
তোফাজ্জল হোসেন ২০১৫ সালের ৫ ডিসেম্বর ৮০ বছর বয়সে মৃত্যুবরণ করেন।
১৯৩২ সালের বাংলা চলচ্চিত্রের তালিকা
১৯৩২ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।